gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3616, del 02-11-1999 (1999/9016)

Informació pública de l'aprovació de retribució a l'urbanitzador pels propietaris afectats en el PAI per les càrregues del programa Serrans IV.
-----------------------------------------------------------------------------------------------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9016


Organisme emissor
:   Ajuntament d'Aielo de Malferit

Tipus de document
:   Anunci

Informació pública de l'aprovació de retribució a l'urbanitzador pels propietaris afectats en el PAI per les càrregues del programa Serrans IV. [1999/M9016]
  
L'ajuntament en ple, en sessió del dia 7 d'octubre de 1999, va adoptar entre d'altres els acords la part dispositiva dels quals es transcriu:
  
«Primer
  
Estimar en totes les seues parts el recurs de reposició interposat pel senyor Luis Bolás Alfonso, en representació de l'Agrupació d'Interés Urbanístic Serrans IV i procedir a la rectificació dels errors materials i substantius al·legats i que estan compresos en la memòria de la reparcel·lació que acompanya el senyor Bolás.
  
Segon
  
Se sol·licita a la registradora de la propietat d'Ontinyent que faça constar en totes i cadascuna de les finques resultants, l'afecció, amb caràcter real, al pagament de les quantitats que per a cadascuna d'elles s'expressa a l'apartat III (adjudicacions) del present document, com a saldo del compte de liquidació provisional del projecte de reparcel·lació, d'acord amb l'establit en els articles 167.c) del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i 126 del Reglament de Gestió Urbanística, aprovat pel Reial Decret 3.228/1978, de 25 d'agost.
  
Tercer
  
Iniciar l'expedient per a l'aprovació de les bases procedimentals a seguir en l'aprovació de les liquidacions periòdiques que es presenten per l'urbanitzador per a ser retribuït pels propietaris afectats en el PAI per les càrregues del programa i autorització de pagament immediat d'aquestes.
  
Quart
  
Sotmetre a informació pública, per termini de 20 dies, les bases procedimentals descrites en el punt tercer d'aquest acord donant trasllat als interessats afectats amb publicació en el Diari Oficial de la Generalitat Valenciana i als taulers d'edictes; cas de no presentar-se al·legacions s'entendran definitivament aprovades.»
  
El que es fa públic als efectes oportuns.
Diari Oficial de la Generalitat Valenciana


Sumari del DOGV 3438, del 19-02-1999 (1999/678)

Informació pública de l’alternativa tècnica de Programa acompanyada de Pla Parcial, Projecte d’Urbanització i Projecte de Reparcel·lació, per al desenvolupament urbanístic del Sector E-35.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3438

Data del DOGV
:   19-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/678


Organisme emissor
:   Ajuntament d'Elx

Tipus de document
:   Anunci

Informació pública de l'alternativa tècnica de Programa acompanyada de Pla Parcial, Projecte d'Urbanització i Projecte de Reparcel·lació, per al desenvolupament urbanístic del Sector E-35. [1999/X678]
  
Per Decret del tinent d'alcalde d'Urbanisme i Medi Ambient (delegació Decret de 30.12.96), de data 28 de desembre de 1998, s'ha resolt de sotmetre a informació pública l'alternativa tècnica de programa acompanyada de pla parcial, projecte d'urbanització i projecte de reparcel·lació subscrits per la societat de capital íntegrament municipal ?PIMESA?, per al desenvolupament urbanístic del sector E-35.
  
La present informació pública té caràcter de simultani concurs públic per a la selecció de l'urbanitzador. S'hi podran presentar alternatives tècniques i al·legacions durant vint dies comptadors des de la publicació de l'edicte al DOGV. Les proposicions jurídiques i administratives podran ser presentades durant els cinc dies següents al venciment del termini anterior.
  
L'acte d'obertura de pliques tindrà lloc a la Secretaria General en la data hàbil següent a la conclusió del termini per a presentar-les.
  
L'expedient complet estarà exposat al públic durant el citat termini a l'Ajuntament d'Elx - Servei Jurídic d'Urbanisme.
Diari Oficial de la Generalitat Valenciana


Sumari del DOGV 3432, del 11-02-1999 (1999/1053)

Informació pública de l'aprovació inicial de la modificació concreta de les Normes Subsidiàries de Torres Torres en la parcel·la de referència cadastral 3712962/YK20315.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3432

Data del DOGV
:   11-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1053


Organisme emissor
:   Ajuntament de Torres Torres

Tipus de document
:   Anunci

Informació pública de l'aprovació inicial de la modificació concreta de les Normes Subsidiàries de Torres Torres en la parcel·la de referència cadastral 3712962/YK20315. [1999/M1053]
  
El Ple de l'Ajuntament, en sessió celebrada el dia 22 de desembre de 1988, va acordar aprovar inicialment la modificació concreta de les Normes Subsidiàries de Torres Torres en la parcel·la de referència cadastral 3712962/YK20315.
  
S'exposa al públic l'expedient per termini d'un mes des de la publicació d'aquest anunci en el Diari Oficial de la Generalitat Valenciana per a examen i al·legacions.
  
Se suspén la concessió de llicències de parcel·lació i edificació en l'àmbit afectat per la modificació. La suspensió s'extingirà per l'aprovació definitiva de la modificació de les Normes Subsidiàries.
  
Cas de no presentar-se reclamacions s'entendrà aprovat provisionalment.
Diari Oficial de la Generalitat Valenciana


Sumari del DOGV 3427, del 04-02-1999 (1998/11389)

Resolució de 27 d'octubre de 1998, de l'Ajuntament de la Vall d'Uixó (Castelló), referent a la convocatòria per proveir dues places de sergent de la Policia Local.
-------------------------------------------------------------------------------------------------------------------------------------------------------------------

### Dades del document

Número de DOGV
:   3427

Data del DOGV
:   04-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/11620


Data del document
:   04-02-1999

Organisme emissor
:   Ajuntament de la Vall d'Uixó

Tipus de document
:   Resolució

Descriptors 

:   * Vall d'Uixó, la
    * concurs administratiu
    * administració local
    * policia

Resolució de 27 d'octubre de 1998, de l'Ajuntament de la Vall d'Uixó (Castelló), referent a la convocatòria per proveir dues places de sergent de la Policia Local. [1998/X11306]
  
En el (BOP núm. 127, de 22.10.98), es publiquen les bases de la convocatòria per a cobrir dues places vacants en la plantilla de funcionaris, de sergent de la Policia Local, una per concurs-oposició, reservant-se a promoció interna, i altra per oposició lliure.
  
La presentació de sol·licituds serà en vint dies naturals, a contar de l'endemà de la publicació d'aquest anunci en el Boletín Oficial del Estado.
  
Els successius anuncis es publicaran en l'esmentat Butlletí Oficial de la Província i al tauler d'anuncis.
Diari Oficial de la Generalitat Valenciana


Sumari del DOGV 3430, del 09-02-1999 (1999/380)

Rotlle d'apel·lació número 730/1997. Cèdula de notificació.
-----------------------------------------------------------

### Dades del document

Número de DOGV
:   3430

Data del DOGV
:   09-02-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/380


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 730/1997. Cèdula de notificació. [1999/Q380]
  
La Secció Sisena de l'Audiència Provincial de València ha dictat, en el rotlle d'apel·lació número 730/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1.014
  
- Presidenta: Ana Pérez Tórtola
  
- Magistrades:
  
· Purificación Martorell Zulueta
  
· Ángeles Belenguer Semper
  
València, 10 de novembre de 1998
  
La Secció Sisena d'aquesta Audiència Provincial, sent-ne ponent la magistrada Ángeles Belenguer Semper, ha vist les actuacions de judici d'actuacions separades d'impugnació d'honoraris, promogudes davant el Jutjat de Primera Instància número 1 de Gandia per la comunitat de propietaris, edifici del carrer de Calderón de la Barca, cantonada carrer de l'Abat Solà, contra el senyor Luis García Alarcón, el senyor Pedro Sentieri Cardillo, la senyora María Benavent Casanova i el senyor Agustín Tormo Doménech, sobre actuacions separades de taxacions de costes; pendents davant d'aquesta Secció en virtut del recurs d'apel·lació interposat pel demandant, representat per la procuradora Ana Arias Nieto i dirigit pel lletrat Rafael Oviedo Torro. L'apel·lat no ha comparegut.
  
Decisió
  
Estimem en part el recurs d'apel·lació interposat per la representació de la comunitat de propietaris de l'edifici del carrer de Calderón, números 60 i 62, de Gandia (València), contra la sentència de 15 de gener de 1997, dictada pel Jutjat de Primera Instància número 1 de Gandia, en incident de taxació de costes, menor quantia 202/1990, i la revoquem en el sentit de no imposar les costes a no cap de les parts, i confirmem la resta de la decisió, sense imposició de costes en aquesta alçada.
  
Notifiqueu aquesta resolució a les parts i, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
Publicació
  
Que la sentència anterior s'ha llegit i ha sigut publicada pel magistrat ponent, mentre realitzava sessió pública la Secció Sisena d'aquesta Audiència Provincial. En done fe.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Luis García Alarcón, el senyor Pedro Sentieri Cardillo, la senyora María Benavent Casanova i el senyor Agustín Tormo Doménech.
Diari Oficial de la Generalitat Valenciana


Sumari del DOGV 3556, del 09-08-1999 (1999/7265)

ORDRE de 27 de juliol de 1999, de la Conselleria d'Ocupació, per la qual es prorroga el termini de presentació de sol·licituds de les ajudes regulades en l'Ordre de 21 de setembre de 1998, de la Conselleria d'Ocupació, Indústria i Comerç, que regula l'aplicació del Programa Eurodyssée.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3556

Data del DOGV
:   09-08-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7265


Data del document
:   27-07-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * empresa
    * pràctiques de formació
    * treballador jove
    * suport econòmic
    * jove

ORDRE de 27 de juliol de 1999, de la Conselleria d'Ocupació, per la qual es prorroga el termini de presentació de sol·licituds de les ajudes regulades en l'Ordre de 21 de setembre de 1998, de la Conselleria d'Ocupació, Indústria i Comerç, que regula l'aplicació del Programa Eurodyssée. [1999/7265]
  
Mitjançant l'Ordre de 24 de juny de 1999, de la Conselleria d'Ocupació, Indústria i Comerç, publicada en el Diari Oficial de la Generalitat Valenciana núm. 3.538, de 14 de juliol de 1999, s'afig un nou capítol a l'Ordre de 21 de setembre de 1998, de la mateixa Conselleria, que regula l'aplicació del Programa Eurodyssée, es publica la línia pressupostària per al finançament de les ajudes convocades en el marc de l'esmentada ordre durant l'exercici 1999 i s'obri el termini de presentació de sol·licituds.
  
Les característiques especials del programa que implica tant la recepció de sol·licituds de joves espanyols que volen accedir al programa d'intercanvis per a realitzar un període de pràctica formativa en empreses estrangeres, com la de les empreses que ofereixen períodes de pràctiques als participants estrangers en el programa, unides al període estival en què ens trobem, aconsellen l'ampliació del termini establit inicialment per a la presentació d'instàncies.
  
Per tot això i fent ús de les atribucions que m'atorguen l'article 35 de la Llei 5/1983, del Govern Valencià, i l'article 47 de la Llei d'Hisenda Pública Valenciana,
  
ORDENE
  
Article únic
  
S'amplia fins al 15 de setembre de 1999 el termini establit per l'Ordre de 24 de juny de 1999, de la Conselleria d'Ocupació, Indústria i Comerç, per a presentar sol·licituds per a l'obtenció de les ajudes regulades en l'Ordre de 21 de setembre de 1998, per la qual es regula l'aplicació del Programa Eurodyssée en l'exercici 1999.
  
València, 27 de juliol de 1999
  
El conseller d'Ocupació
Diari Oficial de la Generalitat Valenciana


Sumari del DOGV 3413, del 15-01-1999 (1999/64)

RESOLUCIÓ de 26 de novembre de 1998, de la presidenta de l'Institut Valencià d'Investigacions Agràries, per la qual s'aprova l'expedient de modificació de crèdit 013/98, sobre una generació de crèdit en els capítols II i VI del pressupost de l'IVIA per a 1998.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/64


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 26 de novembre de 1998, de la presidenta de l'Institut Valencià d'Investigacions Agràries, per la qual s'aprova l'expedient de modificació de crèdit 013/98, sobre una generació de crèdit en els capítols II i VI del pressupost de l'IVIA per a 1998. [1999/64]
  
Vista la proposta elevada pel director de l'Institut Valencià d'Investigacions Agràries de 25 de novembre de 1998.
  
A tenor del que disposa l'article 69 del Text Refós de la Llei General Pressupostària, aplicable amb caràcter supletori, que atorga la competència en matèria de transferències de crèdit als titulars dels departaments ministerials.
  
En virtut del que disposa l'article 64 del Text Refós de la Llei d'Hisenda Pública de la Generalitat Valenciana, pel qual se substitueix la fiscalització prèvia per control financer anual en les entitats autònomes de naturalesa mercantil, industrial, financera, o anàloga de la Generalitat Valenciana.
  
Fent ús de les atribucions que em confereix la Llei 4/1991 de la Generalitat Valenciana, de 13 de març, de creació com a entitat autònoma de l'Institut Valencià d'Investigacions Agràries, especificades en l'article 8 del Decret 233/1991, de 9 de desembre, del Consell de la Generalitat Valenciana pel qual s'aprovava el Reglament de l'IVIA, i amb l'acord favorable del Consell Rector, resolc:
  
Primer
  
Autoritzar l'augment del crèdit en les aplicacions pressupostàries i pels imports que a continuació és detallen:
  
Aplicació Import
  
12..6.60315 9.218.262 pessetes
  
12..2. 2.492.900 pessetes
  
Total 30.004.676 pessetes
  
Les despeses majors es financen a càrrec de les següents partides d'ingressos:
  
Partida Import
  
702.03 Transferències de capital
  
Administració de l'Estat MAPA 2.539.362 pessetes
  
790.01Transferències de capital 9.171.800 pessetes
  
Unió Europea
  
Total ingressos majors: 22.443.644 pessetes
  
València, 26 de novembre de 1998.- La presidenta de l'IVIA: Maria Àngels Ramon-Llin Martínez.
Diari Oficial de la Generalitat Valenciana


Sumari del DOGV 3405, del 04-01-1999 (1998/11822)

ACORD de 27 d'octubre de 1998, del Govern Valencià, pel qual s'autoritza determinat ajustament de crèdits en el capítol I que afecta determinades conselleries, per un import global de 8.745.000 pessetes.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3405

Data del DOGV
:   04-01-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/11442


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 27 d'octubre de 1998, del Govern Valencià, pel qual s'autoritza determinat ajustament de crèdits en el capítol I que afecta determinades conselleries, per un import global de 8.745.000 pessetes. [1998/M11406]
  
El Govern Valencià, en la reunió del dia 27 d'octubre de 1998, adoptà l'acord següent:
  
Complementàriament a allò acordat pel Govern Valencià, en la sessió de 23 de juny de 1998, en la qual s'aprovava un ajustament de crèdits en el capítol I de diversos programes en compliment de l'Acord de la Mesa Sectorial de la Funció Pública i de la Comissió d'Interpretació, Vigilància i Estudi del II Conveni Col·lectiu en matèria de racionalització del sistema retributiu, resulta necessari realitzar nous ajustaments en el capítol I, a fi de dotar de cobertura pressupostària els punts segon a sisé de l'acord esmentat, amb efectes econòmics d'1 de novembre de 1998.
  
En aquest sentit, i en virtut del que estableixen els articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, a proposta del conseller d'Economia, Hisenda i Administració Pública, el Govern Valencià, acorda:
  
Autoritzar l'ajustament de crèdits en el capítol I dels programes pressupostaris i pels imports que es detallen a continuació per un import global de 8.745.000 pessetes.
  
Minoracions
  
Aplicació Import
  
81.95.202.19.26 1.705.000 PTA
  
55.44.874.37.56 874.923 PTA
  
32.48.476.21.82 6.505.000 PTA
  
57.18.703.72.56 080.926 PTA
  
Total 8.745.000 PTA
  
Augments
  
Aplicació Import
  
91.63.532.11.82 1.705.000 PTA
  
05.83.381.02.77 492.491 PTA
  
46.03.113.46.12 1.360.000 PTA
  
43.24.614.36.95 5.145.000 PTA
  
40.58.663.69.91 983.113 PTA
  
Total 8.745.000 PTA
Diari Oficial de la Generalitat Valenciana


Sumari del DOGV 3557, del 10-08-1999 (1999/6544)

RESOLUCIÓ de 9 de juliol de 1999, de la Universitat d'Alacant, per la qual nomena catedràtic d'universitat (A-2018), en l'àrea de coneixement de Projectes Arquitectònics, el senyor José María Torres Nadal.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3557

Data del DOGV
:   10-08-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/6544


Organisme emissor
:   Universitat d'Alacant

Tipus de document
:   Resolució

RESOLUCIÓ de 9 de juliol de 1999, de la Universitat d'Alacant, per la qual nomena catedràtic d'universitat (A-2018), en l'àrea de coneixement de Projectes Arquitectònics, el senyor José María Torres Nadal. [1999/X6544]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'aquesta Universitat d'Alacant de 23 d'octubre de 1998 (BOE de 19 de novembre), es nomena catedràtic d'universitat (A-2018), en l'àrea de coneixement de Projectes Arquitectònics, Departament d'Expressió Gràfica i Cartografia, el senyor José María Torres Nadal.
  
Alacant, 9 de juliol de 1999.- El rector, en funcions: Salvador Ordóñez Delgado.
Diari Oficial de la Generalitat Valenciana


Sumari del DOGV 3500, del 21-05-1999 (1999/4002)

Informació pública del Programa d'Actuació Aïllada i del Projecte de Reparcel·lació Voluntària per a la urbanització de les parcel·les 24, 117 i 118-a del Polígon 41, en la partida de Bixquert.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4002


Organisme emissor
:   Ajuntament de Xàtiva

Tipus de document
:   Anunci

Informació pública del Programa d'Actuació Aïllada i del Projecte de Reparcel·lació Voluntària per a la urbanització de les parcel·les 24, 117 i 118-a del Polígon 41, en la partida de Bixquert. [1999/4002]
  
En compliment del que estableix l'article 46.3 de la Llei 6/1994, de 15 de novembre, Reguladora de l'Activitat Urbanística (LRAU), es procedeix a sotmetre la proposta del Programa d'Actuació Aïllada i del Projecte de Reparcel·lació Voluntària, formulats pel Senyor Manuel Fayos Zorraquino i José Palop Pelejero, per a la urbanització de les parcel·les 24, 117 i 118-a del Polígon 41, inclosa en en sòl urbà residencial de baixa densitat, en la partida de Bixquert, terme municipal de Xàtiva, amb una extensió de 28.163,57 metres quadrats; a informació pública, mitjançant edicte publicat en un diari d'informació general editat a la Comunitat Valenciana, i posterior o simultàniament, al Diari Oficial de la Generalitat Valenciana.
  
La documentació que instrumenta el Programa d'Actuació Aïllada està integrada per: una alternativa tècnica del programa, comprensiva dels documents següents: projecte d'urbanització, i proposició econòmica financera; per un estudi de detall per a la creació d'un nou vial; presentat a més a més per a la seua tramitació conjunta, el projecte de reparcel·lació voluntària.
  
Durant el periode d'informació pública qualsevol persona podrà consultat en aquest ajuntament les actuacions que es deriven de l'esmentada documentació i presentar, per a la seua incorporació a aquestes, tant al·legacions com alternatives tècniquen que pretenguen competir amb l'exposada al públic, així com proposicions jurídico-econòmiques per a executar qualsevol de les alternatives. Es podran presentar alternatives tècniques i al·legacions durant vint dies hàbils comptats des de la publicació de l'edicte al Diari Oficial de la Generalitat Valenciana.
  
Les proposicions jurídico-econòmiques es presentaran durant els cinc dies hàbils següents al venciment del termini anterior, amb la documentació establida als apartats c) i d) de l'article 32 de la LRAU.
  
L'acte d'overtura se celebrarà a l'ajuntament en la següent data hàbil a la conclusió del termini per presentar-les.
  
Aquests terminis quedaran prorrogats per vint dies addicionals en el cas previst a l'article 46.4 de la LRAU.